

LATVIJAS REPUBLIKA

**DOBELES NOVADA DOME**

Brīvības iela 17, Dobele, Dobeles novads, LV-3701

Tālr. 63707269, 63700137, 63720940, e-pasts dome@dobele.lv

**LĒMUMS**

**Dobelē**

**2021. gada 29. decembrī Nr. 317/19**

 (prot.Nr.19, 7.§)

 **Par Apbalvojumu piešķiršanas komisijas izveidi un komisijas nolikuma apstiprināšanu**

Saskaņā ar likuma „Par pašvaldībām” 21.panta pirmās daļas 24.punktu un 61.panta otro un trešo daļu, , atklāti balsojot: PAR – 17 (Ģirts Ante, Madara Darguža, Sarmīte Dude, Māris Feldmanis, Edgars Gaigalis, Ivars Gorskis, Gints Kaminskis, Linda Karloviča, Edgars Laimiņš, Sintija Liekniņa, Andris Podvinskis, Viesturs Reinfelds, Dace Reinika, Guntis Safranovičs, Andrejs Spridzāns, Ivars Stanga, Indra Špela), PRET – nav, ATTURAS – 1 (Kristīne Briede), Dobeles novada dome NOLEMJ:

1.Apstiprināt Apbalvojumu piešķiršanas komisijas nolikumu (lēmuma pielikumā).

2.Izveidot Dobeles novada pašvaldības Apbalvojumu piešķiršanas komisiju šādā sastāvā:

**Komisijas priekšsēdētājs**:

Dobeles novada domes priekšsēdētājs Ivars Gorskis;

**Komisijas priekšsēdētāja vietnieks**:

Dobeles novada domes deputāts Gints Kaminskis;

**Komisijas locekļi**:

Dobeles novada domes deputāte Dace Reinika;

Dobeles novada domes deputāts Andrejs Spridzāns;

Dobeles novada domes deputāte Sanita Olševska;

Dobeles novada domes deputāts Viesturs Reinfelds;

Akciju sabiedrības “Dobeles dzirnavnieks” valdes priekšsēdētājs Kristaps Amsils;

Dobeles novada Pašvaldības administrācijas Administratīvās nodaļas vadītāja Baiba Benita Opmane;

Dobeles pieaugušo un izglītības un uzņēmējdarbības atbalsta centra direktore Brigita Tivča.

# 3.Atzīt par spēku zaudējušiem Dobeles novada domes 2009.gada 27.augusta lēmumu Nr. 105/8 “Par Dobeles novada apbalvošanas komisijas izveidošanu”, Auces novada domes 2017.gada 30.augusta lēmuma Nr.299 (prot.Nr.9, 24.§) “Par Auces novada pašvaldības Apbalvošanas komisijas apstiprināšanu” 1. punktu un Tērvetes novada domes 2017.gada 27.jūlija lēmumu (prot. Nr. 14, 3.§ ) “Par Tērvetes novada domes darba komisiju personālsastāva apstiprināšanu” 1.6.apakšpunkta daļā.

#

Domes priekšsēdētājs I. Gorskis

Pielikums

Dobeles novada domes

2021.gada 29.decembra

lēmumam Nr.317/19



LATVIJAS REPUBLIKA

**DOBELES NOVADA DOME**

Brīvības iela 17, Dobele, Dobeles novads, LV-3701

Tālr. 63707269, 63700137, 63720940, e-pasts dome@dobele.lv

APSTIPRINĀTS

ar Dobeles novada domes

2021.gada 29. decembra

lēmumu Nr.317/19

**APBALVOJUMU PIEŠĶIRŠANAS KOMISIJAS NOLIKUMS**

Izdots saskaņā ar likuma “Par pašvaldībām”

41.panta pirmās daļas 2.punktu, 61.panta trešo daļu

**I. Vispārīgie jautājumi**

1. Šis nolikums nosaka Dobeles novada pašvaldības Apbalvojumu piešķiršanas komisijas (turpmāk tekstā – Komisija) darbības mērķus, kompetenci, tiesības un pienākumus, struktūru, darba organizāciju un atbildību.
2. Komisiju deviņu locekļu sastāvā izveido ar domes lēmumu, apstiprinot komisijas priekšsēdētāju un priekšsēdētāja vietnieku, kā arī komisijas locekļu vārdisko sastāvu uz domes darbības pilnvaras laiku.

3. Komisija savā darbībā ievēro šo nolikumu, pašvaldības domes (turpmāk
– dome) lēmumus, saistošos noteikumus, pašvaldības iekšējos normatīvos
aktus un citus normatīvos aktus atbilstoši kompetencei. Komisija atrodas
Dobeles novada domes pakļautībā.

**II. Komisijas darbības mērķis un uzdevumi**

4.Komisijas darbības mērķis ir izvērtēt ierosinājumus par Dobeles novada pašvaldības apbalvojumu piešķiršanu un izvirzīt personas apbalvošanai, sagatavot domes lēmumu projektus par personu apbalvošanu, organizēt apbalvojumu pasniegšanas ceremoniju, sniegt priekšlikumus par jaunu apbalvojumu veida ieviešanu, izskatīt priekšlikumus un sniegt atzinumus par kandidatūru izvirzīšanu valsts un citu organizāciju apbalvojumiem, uzturēt apbalvoto personu reģistru un GODA grāmatu.

5.KOMISIJAI ir tiesības savas kompetences ietvaros pieprasīt un saņemt nepieciešamo informāciju par apbalvošanai izvirzītajām personām.

**III. Komisijas struktūra, amatpersonu kompetence un atbildība**

6.Komisijas sastāvā ir komisijas priekšsēdētājs, komisijas priekšsēdētāja vietnieks un septiņi komisijas locekļi.

7.Komisijas darbu organizē un vada komisijas priekšsēdētājs, bet viņa prombūtnes laikā - komisijas priekšsēdētāja vietnieks.

8. Komisijas priekšsēdētājs:

8.1. plāno, organizē un vada Komisijas darbu;

8.2. sagatavo jautājumus izskatīšanai Komisijas sēdēs/sanāksmēs;

8.3. nosaka Komisijas sēžu/sanāksmju laiku, vietu un darba kārtību;

8.4. sasauc un vada Komisijas sēdes/sanāksmes;

8.5. pārliecinās par kvoruma esamību;

8.6. uzaicina Komisijas locekļus, ekspertu/speciālistu (ja tāds tiek pieaicināts) sniegt viedokli;

8.7. paraksta Komisijas sēžu/sanāksmju protokolus, kā arī citus Komisijas dokumentus;

sadala Komisijas locekļu pienākumus, kontrolē un novērtē pienākumu izpildi;

8.8. iesniedz pašvaldībai priekšlikumus, paskaidrojumus un ieteikumus jautājumos, kas ietilpst Komisijas kompetencē;

8.9. atbild par Komisijas rīcībā nodoto materiālo vērtību un dokumentācijas saglabāšanu;

koordinē Komisijas sadarbību ar valsts un pašvaldības iestādēm, struktūrvienībām un citām iestādēm un institūcijām;

8.10. sagatavo informāciju un veic saraksti ar dažādām iestādēm, institūcijām un ieinteresētām personām par Komisijas kompetencē esošajiem jautājumiem;

8.11. kontrolē Komisijas pieņemto lēmumu izpildi;

8.12. atbild par Komisijas darbu un Komisijas pieņemto lēmumu tiesiskumu un pamatotību.

9. Komisijas priekšsēdētāja vietnieks pilda komisijas priekšsēdētāja pienākumus viņa uzdevumā vai prombūtnes laikā.

10. Komisijas locekļi:

10.1. piedalās Komisijas sēdēs/sanāksmēs;

10.2. ne vēlāk kā vienu darba dienu pirms noteiktās Komisijas sēdes/sanāksmes informē komisijas priekšsēdētāju par prombūtni vai citiem apstākļiem, kuru dēļ komisijas loceklis nevar piedalīties Komisijas sēdē/sanāksmē;

10.3. pilda komisijas priekšsēdētāja uzliktos pienākumus un norādījumus;

10.4. katrs komisijas loceklis atbild par pieņemtā lēmuma tiesiskumu un pamatotību.

11. Komisijas sekretārs ir pašvaldības darbinieks, kurš:

11.1. organizatoriski un tehniski sagatavo Komisijas sēdes/sanāksmes;

11.2. veic Komisijas kontaktpersonas funkciju;

11.3. pēc Komisijas priekšsēdētāja ierosinājuma sasauc un protokolē Komisijas sēdes/sanāksmes;

11.4. nodrošina Komisijas saraksti;

11.5. noformē Komisijas lēmumus;

11.6. nodrošina Komisijas pieņemto lēmumu izsniegšanu vai nosūtīšanu iesniedzējiem;

11.7. paraksta Komisijas sēžu/sanāksmju protokolus;

11.8. kārto Komisijas lietvedību, nodrošina dokumentu noformēšanu, glabāšanu un nodošanu pašvaldības arhīvā;

11.9. pilda komisijas priekšsēdētāja uzliktos pienākumus un norādījumus;

11.10.veic citus uzdevumus Komisijas darbības nodrošināšanai.

12. Komisijas priekšsēdētājs, priekšsēdētāja vietnieks vai locekļi var pārtraukt darbību Komisijā, iesniedzot iesniegumu pašvaldībā par savu pienākumu pildīšanas izbeigšanu.

13. Komisijas priekšsēdētāju, priekšsēdētāja vietnieku vai locekli var atsaukt no amata ar pašvaldības domes lēmumu.

**IV. Komisijas darba organizācija**

14. Komisija ir lemttiesīga, ja sēdē piedalās vairāk nekā puse no komisijas locekļiem.

15. Balsošana Komisijas sēdēs/sanāksmēs notiek atklāti. Lēmumi tiek pieņemti ar vienkāršu balsu vairākumu. Komisijas locekļi nevar atturēties no lēmuma pieņemšanas. Ja komisijas locekļu balsis sadalās vienādi, izšķirošā ir komisijas priekšsēdētāja balss, bet viņa prombūtnes laikā – komisijas priekšsēdētāja vietnieka balss.

16. Komisijas loceklis, kuram rodas interešu konflikts saistībā ar kādu no izskatāmajiem jautājumiem, paziņo par to Komisijas priekšsēdētājam un nepiedalās šī jautājuma izskatīšanā un lēmuma pieņemšanā.

17. Komisijas darbība tiek nodrošināta no pašvaldības budžeta līdzekļiem.

18. Komisijas priekšsēdētājs, priekšsēdētāja vietnieks, locekļi par darbu Komisijā saņem samaksu, kas noteikta saskaņā ar Dobeles novada pašvaldības apstiprināto atlīdzības noteikšanas kārtības nolikumu.

**V. Noslēguma jautājumi**

19. Ar šī nolikuma spēkā stāšanos spēku zaudē Dobeles novada pašvaldības 2011.gada 26.maija nolikums “Dobeles novada apbalvošanas komisijas nolikums”.

20. Ar šī nolikuma spēkā stāšanos spēku zaudē Auces novada pašvaldības 2011.gada 28.septembra nolikums “Auces novada pašvaldības apbalvošanas komisijas nolikums”.

21. Ar šī nolikuma spēkā stāšanos spēku zaudē Tērvetes novada pašvaldības 2013.gada 15.augusta nolikums “Apbalvošanas komisijas nolikums”.

Domes priekšsēdētājs I. Gorskis